ועדת העבודה, הרווחה והבריאות, כנסת 18, פרוטוקול מספר 291, 2010-05-31 12:30

חיים כץ: צהריים טובים.

חיים כץ: היום יום שני בשבוע, י"ח בסיון התש"ע, השלושים ואחד במאי בשנת 2010.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא החלת דין רציפות בהצעת חוק הטבות למשפחת אומנה (תיקוני חקיקה), התשס"ח-2008 של חבר הכנסת זבולון אורלב.

זבולון אורלב: בכנסת הקודמת דנו בסוגיית משפחות אומנה.

זבולון אורלב: יש להבין שהחלופה של משפחת אומנה היא החלופה המועדפת ביותר של שירותי הרווחה, וצריך להצדיע לאותן משפחות שמוכנות כמעט בהתנדבות לקבל על עצמן את המשימות הללו.

זבולון אורלב: דה עקה, מתברר שעדיין יש נושאים שאינם מכוסים בכל מה שקשור בלפחות בזכויות אותן משפחות.

זבולון אורלב: בכנסת הקודמת לא הספקנו לחוקק חוק, היו לנו קשיים בבקשה להחלת רציפות, גם במשרד הרווחה וגם במשרד התעשייה, מסחר ותעסוקה היו כל מיני השגות – אשר אגב לא עלו בדיונים לקריאה ראשונה וזה קצת הפתיע אותי.

זבולון אורלב: עם זאת, אני התחייבתי בכתב לשר התעשייה, מסחר ותעסוקה שאנחנו נמתין תקופה של עד שישה חודשים להצעת חוק ממשלתית בנושא, וגם אז זה יהיה בתיאום עם הממשלה.

זבולון אורלב: בשלבים הללו, לממשלה יש כוח רב.

זבולון אורלב: אנחנו רוצים להחיל רציפות ולהמתין.

חיים כץ: אז למה הממשלה לא מגישה הצעת חוק?

זבולון אורלב: אני לא יודע.

חיים כץ: "עד חצי שנה" זה יכול להיות גם חודש או שנה.

זבולון אורלב: אחרי חצי שנה אם לא תהיה הצעת חוק, אני מבין שאני יכול להתקדם בחקיקה בתיאום איתם.

חיים כץ: מהי עמדת משרד התעשייה, מסחר ותעסוקה?

דבי אליעזר: אני עורכת דין דבי אליעזר ממשרד התעשייה, המסחר והתעסוקה.

דבי אליעזר: קודם כל, אנחנו מקדמים הצעת חוק ממשלתית שעוסקת הן בהורים באומנה והן בהורים מאמצים מיועדים.

דבי אליעזר: יש שני סעיפים ב-"חוק עבודת נשים", סעיף 6(א) לחוק וסעיף 6(ב) שעוסקים בהוראות בקשר למיועדים ולמאמצים אבל לא בקשר למשפחות אומנה.

דבי אליעזר: לאחר חשיבה עמוקה של הממשלה הגענו למסקנה שהחלה של ההוראות על משפחות אומנה חייבת להיות בחקיקה ראשית ולא בתקנות, לכן אנחנו מכינים הצעת חוק.

דבי אליעזר: הצעת החוק עומדת כיום בניסוח אל מול משרד המשפטים, אנחנו אמורים אחרי הניסוח לאשר את החוק.

חיים כץ: מתי אמור להסתיים הניסוח?

דבי אליעזר: אנחנו מקווים שבהקדם האפשרי.

חיים כץ: מניסיונך הרב אין לך הערכת זמן?

דבי אליעזר: זה לא תלוי רק בנו, אנחנו כרגע נמצאים בשלב הניסוח אצל המנסחת של משרד המשפטים, כך שאני לא יכולה לקבוע תאריך.

חיים כץ: כדי להפוך הסכמה להסכם, הניסוח הוא לב העניין.

דבי אליעזר: לאחר קבלת הערות הציבור אנחנו בשלב ניסוח, אני מקווה לחזור לכאן לפני שיעברו שישה חודשים.

דבי אליעזר: חבר הכנסת אורלב התחייב לחצי שנה, שתיחשב החל מהחלטת הממשלה שהייתה בתשיעי למאי השנה.

דבי אליעזר: אנחנו התחייבנו בפני חבר הכנסת אורלב לנסות להביא את זה תוך שישה חודשים, אבל אני חייבת לומר לפרוטוקול שהחלטת השרים שנרשמה לא הכניסה את העניין של ששת החודשים הללו.

חיים כץ: אנחנו נשתדל לעשות על כך דיון באם בתאריך בו יעברו ששת החודשים לא יהיה חוק.

זבולון אורלב: אגב, במסגרת ההשתדלויות שלי, בחודש ספטמבר 2009 בפגישה השתתפה גם היועצת המשפטית של הוועדה, ואני מודה לה שהסכימה להשתתף בקידום החוק.

זבולון אורלב: אז, הסכימו שההתחייבות שלי תהיה לחכות להצעת חוק ממשלתית עד אמצע ינואר 2010.

חיים כץ: כנראה שהיה בלבול והכוונה הייתה ל-2011.

חיים כץ: חבר הכנסת זבולון אורלב, עורכת הדין דבי אליעזר ציינה כי לא דווח לממשלה העניין של שישה החודשים.

דבי אליעזר: אנחנו דיווחנו וביקשנו לאשר את התנאים.

דבי אליעזר: מה שאמרתי הוא שהחלטה שנתקבלה אין התייחסות למרות שכן ביקשנו.

דבי אליעזר: בסופו של דבר, יש לנו אינטרס לקדם את הצעות החוק ואת המהות שלהן, וזה מה שאנחנו מתכוונים לעשות.

רון אשכנזי: שמי רון אשכנזי ואני מהלשכה המשפטית של המוסד לביטוח לאומי.

רון אשכנזי: אני רוצה לציין שהמנהלת הנוכחית של המוסד דנה בהצעה האיחור בשל תקלה ואני אשתדל לומר בקצרה את העניין.

רון אשכנזי: במקור, וועדת השרים אישרה את ההצעה בתשיעי במאי, אבל העניין התפספס איכשהו במנהלת המוסד והם ביקשו לדון בהצעה בישיבה שלאחר מכן.

רון אשכנזי: נכון להיום, החלטת המנהלה היא לא לתמוך בהצעה אלא לבחון את הדברים לעומקם לאור מהות דמי הלידה והעקרונות העומדים מאחוריה, ולבדוק האם המסלול של לשלם למשפחות אומנה דמי לידה הוא נכון.

חיים כץ: אני מבקש מחברי הכנסת לא להגיב לדבריו של נציג המוסד לביטוח לאומי.

חיים כץ: ביטוח לאומי אינו מסוגל להתנגד להחלטת ממשלה.

שלוה ליבוביץ: שמי שלוה ליבוביץ ואני מפקחת ארצית על משפחות אומנה, אני מחכה לחוק הזה כבר עשר שנים.

חיים כץ: הוועדה הזו מעבירה המון חוקים שהרבה אנשים מחכים להם, גם יותר מעשר שנים.

שלוה ליבוביץ: הביטוח הלאומי היה שותף עוד מתחילת הדרך, ואני ממש נדהמת מהתגובה שלהם.

זבולון אורלב: גם אותי זה מדהים.

חיים כץ: אני מבקש לקיים הצבעה להעברה לקריאה שנייה ושלישית.

חיים כץ: הצבעה: בעד – כולם נגד - אין החלת דין הרציפות התקבלה.